Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO Nr.** **5TS-747** **„DĖL LAZDIJŲ RAJONO SAVIVALDYBĖS JAUNIMO INICIATYVŲ PROJEKTŲ FINANSAVIMO KONKURSO TVARKOS APRAŠO PATVIRTINIMO“ PAKEITIMO**

2021 m. birželio 21 d. Nr. 34-834

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a,

Pakeisti Lazdijų rajono savivaldybės jaunimo iniciatyvų projektų finansavimo konkurso tvarkos aprašą, patvirtintą Lazdijų rajono savivaldybės tarybos 2021 m. balandžio 30 d. sprendimu Nr. 5TS-747 „Dėl Lazdijų rajono savivaldybės jaunimo iniciatyvų projektų finansavimo konkurso tvarkos aprašo patvirtinimo“:

1. pakeisti 15 punktą ir jį išdėstyti taip:

„15. Paraišką gali teikti jaunimo ir su jaunimu dirbančios organizacijos, neformalios jaunimo grupės ir kitos organizacijos ar įstaigos, vykdančios į jaunimą orientuotas veiklas, sprendžiančios jaunimo problemas, vykdančios prevencinę, pilietinę veiklą (toliau kartu vadinama organizacija), kurios yra registruotos Lietuvos Respublikos įstatymų nustatyta tvarka. Neformalios jaunimo grupės paraiškas teikia per biudžetines, viešąsias įstaigas, nevyriausybines organizacijas, vykdančias veiklą Savivaldybėje.“;

2. pakeisti 16 punktą ir jį išdėstyti taip:

„16. Neformali jaunimo grupė, prieš pateikdama paraišką, turi sudaryti bendradarbiavimo sutartį (1 priedas) su nevyriausybine organizacija, biudžetine, viešąja įstaiga dėl projekto lėšų administravimo. Paskyrus finansavimą, globojanti organizacija įsipareigoja pasirašyti finansavimo sutartį, prisiimti visą atsakomybę už neformalios jaunimo grupės projekto įgyvendinimą, skirtų lėšų panaudojimą ir atsiskaitymą.“;

3. pakeisti 22.1 papunktį ir jį išdėstyti taip:

„22.1. ar paraiškos teikėjas yra jaunimo arba su jaunimu dirbanti organizacija, ar kita organizacija ar įstaiga, vykdanti į jaunimą orientuotas veiklas, sprendžianti jaunimo problemas, vykdanti prevencinę, pilietinę veiklą, ar neformali jaunimo grupė;“;

4. pakeisti 45.7 papunktį ir jį išdėstyti taip:

„45.7. alkoholiniai gėrimai, tabako gaminiai, dovanų kuponai, piniginės premijos;“.

Savivaldybės merė Ausma Miškinienė

Asta Grėbliūnienė, tel. 8 619 69 463

**LAZDIJŲ RAJONO SAVIVALDYBĖS TARYBOS SPRENDIMO**

**DĖL LAZDIJŲ RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO Nr.** **5TS-747** **„DĖL LAZDIJŲ RAJONO SAVIVALDYBĖS JAUNIMO INICIATYVŲ PROJEKTŲ FINANSAVIMO KONKURSO TVARKOS APRAŠO PATVIRTINIMO” PAKEITIMO**

**AIŠKINAMASIS RAŠTAS**

2021-06-14

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2021 m. balandžio 30 d. sprendimo Nr. 5TS-747 „Dėl Lazdijų rajono savivaldybės jaunimo inciatyvų projektų finansavimo konkurso tvarkos aprašo tvirtinimo“ pakeitimo“projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šio sprendimo projekto tikslas – pakeisti Lazdijų rajono savivaldybės jaunimo iniciatyvų finansavimo konkurso tvarkos aprašą, patvirtintą Lazdijų rajono savivaldybės tarybos 2021 m. balandžio 30 d. sprendimu Nr. 5TS-747 „Dėl Lazdijų rajono savivaldybės jaunimo inciatyvų projektų finansavimo konkurso tvarkos aprašo tvirtinimo“, siekiant patikslinti tvarkos aprašo nuostatas:

1. 15 punktas ir 22.1 papunktis papildomas nuostata „kitos organizacijos ar įstaigos, vykdančios į jaunimą orientuotas veiklas, sprendžiančios jaunimo problemas, vykdančios prevencinę, pilietinę veiklą“, kad galėtų daugiau jaunimo iniciatyvų projektų pareiškėjų pretenduoti į Lazdijų rajono savivaldybės jaunimo iniciatyvų projektų finansavimo konkursą;

2. 16 punkte išbraukiami žodžiai „verslo subjektu“;

3. 45.7 papunktis papildomas nuostata, kad savivaldybės lėšomis negalima kompensuoti piniginių premijų.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos savivaldybės jaunimo reikalų koordinatorė Asta Grėbliūnienė.

Savivaldybės jaunimo reikalų koordinatorė Asta Grėbliūnienė